পঞ্চনিবন্ধে শপথ
সনদ শপথ (五箇条の御誓文, Gokajō no Goseimon, আরও আক্ষরিক নাম পঞ্চনিবন্ধে শপথ) ৬ এপ্রিল ১৮৬৮ সালে কিয়োতো রাজকীয় প্রাসাদে জারি করা হয়েছিল। শপথটি সম্রাট মেইজির শাসনামলে অনুসৃত প্রধান লক্ষ্য ও পদক্ষেপের রূপরেখা তুলে ধরে, যা জাপানের আধুনিকায়নের জন্য একটি আইনি মাত্রা নির্ধারণ করে। এটি একটি নগরায়ন প্রক্রিয়াও স্থির করেছিল যাতে করে সকল শ্রেণির লোকেরা চাকরি পরিবর্তন করার স্বাধীনতা পায়, ফলে লোকেরা আরও ভালো কাজের জন্য শহরে গমন করতে শুরু করে। এটি শাসনের তুলনায় "অনুপ্রেরণা প্রদানের" জন্য পুরো মেইজি যুগে ও বিংশ শতাব্দী জুড়ে জাপানের রাজনীতিতে প্রভাব বিস্তারকারী ছিল এবং এটিকে আধুনিক জাপানের প্রথম সংবিধান হিসেবে বিবেচনা করা যেতে পারে।